***Ingen utvei*** (originaltittel: *No Way Out*) er en amerikansk politisk thriller fra 1987 med Kevin Costner, Gene Hackman og Sean Young i hovedrollene. Regi er ved Roger Donaldson. Filmen er en nyinnspilling av *The Big Clock* (1948) som er basert på Kenneth Fearings roman *The Big Clock* fra 1946.

Filmen ble svært godt mottatt av de amerikanske kritikerne og ble en moderat publikumssuksess.

Handling
--------

Marineoffiseren Tom Farrel (Kevin Costner) blir etter en heltedåd i Stillehavet belønnet med ny jobb i Pentagon med USAs forsvarssjef (Gene Hackman) som nærmeste overordnet. Nær maktens innerste sirkler i Washington tar det ikke lang tid før han blir involvert i politikkens mørkere sider. 

Etter en stund innleder Tom et forhold til Susan Atwell (Sean Young) uten å vite at hun er forsvarsministerens elskerinne. Etterhvert fatter forsvarsminister Brice mistanke om at hun treffer en annen og oppsøker henne. En voldsom konfrontasjon oppstår mellom dem og han ender opp med å dytte henne ned ei trapp slik at hun dør. For å unngå skandale, foreslår forsvarsministerens rådgiver å sette i gang en fiktiv etterforskning for å finne morderen. De to skaper et bilde av at morderen er en KGB-agent som hadde et forhold til den drepte. Tom blir utvalgt til å følge saken, men skjønner raskt hvordan det henger sammen. Etterhvert begynner bevismatrialene å snu seg mot Tom, og han skjønner at han for en hver pris må avsløre morderen for å gå fri selv. Det oppstår et kappløp med tiden.

Om filmen
---------

*Ingen utvei* fikk svært god omtale av de amerikanske kritikerne og har oppnådd så mye som 100% på Rotten Tomatoes. Den kjente amerikanske filmanmelderen Roger Ebert gav den «full pott». *VGs* anmelder gav den terningkast fire, mens *Dagbladet* gav den terning tre.

Den ble en moderat publikumssuksess i USA, hvor den innbrakte 35,5 millioner dollar.

I rollene
---------

* Kevin Costner .... Tom Farrell
* Gene Hackman .... Forsvarsminister David Brice
* Sean Young .... Susan Atwell
* Will Patton .... Scott Pritchard
* Howard Duff .... Senator William 'Billy' Duvall
* George Dzundza .... Sam Hesselman
* Jason Bernard .... Major Donovan
* Iman Abdulmajid .... Nina Beka
* Fred Dalton Thompson .... CIA direktør Marshall

Referanser
----------

1. ↑  Rotten Tomatoes
2. ↑  «Roger Ebert». Arkivert fra originalen 22. desember 2010. Besøkt 2. november 2009.
3. ↑
4. ↑
5. ↑  IMDb business

Eksterne lenker
---------------

* Offisielt nettsted Rediger på Wikidata
* (en) *Ingen utvei* på Internet Movie Database Rediger på Wikidata

* (no) *Ingen utvei* hos Filmfront Rediger på Wikidata

* (sv) *Ingen utvei* i Svensk Filmdatabas Rediger på Wikidata

* (da) *Ingen utvei* i Danmark Nationale Filminstitut Rediger på Wikidata

* (en) *Ingen utvei* på AllMovie Rediger på Wikidata

* (fr) *Ingen utvei* på Allociné Rediger på Wikidata

* (nl) *Ingen utvei* på MovieMeter Rediger på Wikidata

* (en) *Ingen utvei* på Turner Classic Movies Rediger på Wikidata

* (en) *Ingen utvei* på American Film Institute Rediger på Wikidata

* (en) *Ingen utvei* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |